
 A V I Z

asupra proiectului de Lege pentru acceptarea amendamentelor aduse la articolele 24 şi 25 din Constituţia Organizaţiei Mondiale a Sănătăţii, prin Rezoluţia 51.23, adoptată la Geneva la 16 mai 1998 de către Adunarea Mondială a Sănătăţii, în cadrul celei de-a 51-a sesiuni a acesteia.

Cu adresa nr.58 din 4 martie 1999, înregistrată sub nr.140/XVIII/11 din 4 martie 1999, Secretarul general al Camerei Deputaţilor a trimis Comisiei juridice, de disciplină şi imunităţi, în vederea dezbaterii şi avizării, proiectul de lege menţionat mai sus.



În şedinţa din ziua de 10 martie 1999, Comisia juridică, de disciplină şi imunităţi a examinat acest proiect de lege şi a hotărât, cu majoritate de voturi, să îl avizeze favorabil, în forma adoptată de Senat la 1 martie 1999.



Având în vedere conţinutul juridic şi obiectul reglementării proiectul de lege are caracter de lege ordinară.

